อายุ 20 ปีค่ะ น้ำหนัก 54 มีอาการเจ็บร้าวกลางอก กลางหลัง จุกในคอและร้าวไปยังกรามค่ะ มีอาการไม่ถึง 5 นาทีก็จะหายไปค่ะ แต่ช่วงนี้ถี่ขึ้น วันละ 3-4 ครั้งเลยค่ะ อยากทราบว่าเกิดจากอะไรอ่ะคะ อาการมันบ่งชี้ถึงโรคอะไรอ่ะคะและควรทำอย่างไรดีคะ
สวัสดีค่ะ @@อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร -สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น -สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น -สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น -สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้น @ในกรณีของ ยังระบุสาเหตุที่ชัดเจนไม่ได้นะคะ อาจเป็นจากโรคกระเพาะอาหารอักเสบ หรือเกิดจากโรคกรดไหลย้อน แนะนำให้รับประทานอาหารตรงเวลา อาหารย่อยง่าย หลีกเลี่ยงการรับประทานรสจัด หลีกเลี่ยงน้ำอัดลมชากาแฟ งดบุหรี่แอลกอฮอล์ หลังจากรับประทานอาหารให้เดินออกกำลังกายเบาๆ อย่าเพิ่งเอนนั่งหรือนอนหลังรับประทานอาหาร 1-2ชั่วโมง หากอาการไม่ดีขึ้น ควรไปพบแพทย์เพื่อตรวจวินิจฉัยและรับการรักษาอย่างเหมาะสมค่ะ